नोएडा: स्वतंत्रता दिवस से पहले नियमों के उल्लंघन करने पर 31 लोग गिरफ्तार, 20 वाहन सीज
गौतमबुद्धनगर में कोरोना संक्रमण लगातार बढ़ता जा रहा है। यही वजह है कि जिला प्रशासन और पुलिस विभाग मिलकर नियमों का उल्लंघन करने वालों पर सख्त कार्यवाही कर रहें है।
गौतमबुद्धनगर। गौतमबुद्धनगर में कोरोना संक्रमण लगातार बढ़ता जा रहा है। यही वजह है कि जिला प्रशासन और पुलिस विभाग मिलकर नियमों का उल्लंघन करने वालों पर सख्त कार्यवाही कर रहें है। दरअसल स्वतंत्रता दिवस से एक दिन पहले कोरोना वायरस के संबंध में लॉकडाउन का उल्लंघन करने वालों के खिलाफ सख्त कार्यवाही की गई। जिसके अंतर्गत पुलिस विभाग द्वारा 5208 वाहनों की चेकिंग की गई। पुलिस आयुक्त आलोक सिंह के मीडिया प्रभारी पंकज कुमार ने बताया, जिले में आज धारा 144 सीआरपीसी के उल्लंघन में धारा 188 के तहत कुल 3 अभियोग पंजीकृत और 31 अभियुक्त गिरफ्तार किये गए। वहीं आज 1841 वाहनों का चालान किया गया, साथ ही 20 वाहनों को सीज किया गया। पुलिस विभाग ने नियमों के उल्लंघन करने पर लोगों से 264,700 रुपये जुर्माना भी वसूला। दरअसल पुलिस विभाग द्वारा जिले में 200 चेक पोस्ट पर 24 घंटे बैरियर लगाकर पुलिस चेकिंग कर रही है। हांलाकि, जिले में आज 72 नये कोरोना संक्रमण के मामले सामने आए और अब तक कुल 5433 मरीजों को डिस्चार्ज किया गया है। 826 मरीजों का जिले के अलग-अलग कोविड अस्पतालों में इलाज चल रहा है।